Vilniaus Rytas-2
Vilniaus „Rytas-2“ (2004–2022 m. vadinosi Vilniaus „Perlas“) – tai Vilniaus krepšinio klubas įkurtas 2003 m. Sostinės jaunimo komanda gali pasigirti savo turtinga istorija, nes yra žaidusi visose Lietuvos krepšinio lygose – RKL, NKL, LKL. Be to, tai vienas geriausių krepšinio piramidės pavyzdžių, kai klubas turi komandas skirtingose krepšinio lygose ir suteikia galimybę geriausiems žaidėjams kilti į aukštesnį lygį. Ilgai žaidęs NKL, 2009 m. Vilniaus „Perlas“ komerciniu principu pateko į LKL lygą (tačiau išlaikė savo vietą ir NKL lygoje) ir žaidė ten 2009–2010 ir 2010–2011 m. sezonus. 2011 m. vietą elitinėje krepšinio lygoje pardavė Pasvalio „Pieno žvaigždžių“ komandai. Nuo 2011 m. Vilniaus „Perlo“ komanda rungtyniauja NKL pirmenybėse ir dabar yra oficiali Vilniaus „Ryto“ klubo piramidės komanda, kuri treniruojasi ir savo namų rungtynes žaidžia Jeep arenoje.